
Abstrak 


Waswas merupakan gangguan yang bersifat halus yang wujud sejak penciptaan Nabi Adam 
AS dan Hawa oleh Allah SWT dan masih diperbincangkan sehingga hari ini samada dari 
sudut definisi, pembahagian, penyebab dan rawatan. Istilah waswas disebut di dalam al- 
Quran sebanyak lima kali dalam pelbagai wazan di dalam empat surah. Namun, perbahasan 
mengenai sinonim bagi istilah waswas menurut para sarjana Islam masih kurang diberi 
perhatian. Justeru, kajian membincangkan satu hubungan istilah waswas dengan istilah yang 
sinonim menurut perbahasan sarjana Islam. Kajian ini menggunakan sepenuhnya metode 
kualitatif dalam komponen dokumentasi melalui Kitab Fiqh, Tasawwuf dan Psikologi. Hasil 
kajian mendapati terdapat lima istilah yang dihubungkan dengan istilah waswas iaitu 
khawatir, syak, wara', ihtiyat dan ilham. Kelima-lima istilah ini menujukkan perbezaan yang 
ketara dengan istilah waswas. 


Kata Kunci: Waswas, Khawatir, Syak, Wara', Ilham. 


Pengenalan 


Waswas merupakan gangguan yang sering terjadi kepada manusia. Gangguan ini merupa- 
kan isu yang berkait rapat dengan aspek psikologi dan spiritual. Gangguan waswas sering 
kali menimbulkan keresahan dan kebimbangan dalam diri. Namun, tahap keresahan dan 

kebimbangan adalah berbeza bagi setiap individu. Para sarjana Islam berbeza pandangan 
mengenai istilah waswas dan istilah sinonim yang mempunyai hubungkait dengannya. 
Justeru, perbincangan dalam kajian ini akan mengupas terminologi waswas dan istilah 
sinonimnya dalam bentuk kontekstual bagi mencari titik persamaan dan perbezaan. 


Definisi Waswas Dari Sudut Literal 


Waswas merupakan istilah bahasa Arab yang telah digunakan dalam istilah bahasa Malaysia. 
Terdapat sebanyak lima perkataan waswas di dalam al-Quran di bawah kata kunci al-waswas, 
waswas, yuwaswis, fawaswas dan tuwaswisu dalam empat surah iaitu surah al-Nas, al-A'raf, 
Toha dan Qaf”*. Definisi waswas mempunyai tafsiran yang pelbagai terutama daripada sarjana- 
sarjana Islam. Dari sudut bahasa Arab, waswas diambil dari huruf sdano- iaitu | Os) maka 
menjadi (-s| yang memberi makna “bisik” kemudian diulang sebanyak dua kali maka 
menjadi (s5) yang membawa maksud suara halus atau suara perlahan seperti angin.” 


Perkataan waswas daripada kata terbitan waswas-waswasah-wiswasan (-o*9s 
Lal yu 5 An gang). Manakala kalimah al-Waswas (943) ditakrifkan sebagai syaitan oleh Ibn 
Kathir”. Justeru, perkataan waswas menunjukkan suatu suara yang tidak kuat dan dikatakan 
suara hati, yang digoda oleh syaitan kepada anak Adam. MenurutAl-Raghib dalam kitabnya 
merujukterma waswaskepada lintasan hati yang jahat yang datang sekali sekala, suara yang ha- 
lus dan bisikan yang samar-samar. Manakala istilah waswas yang digunakan oleh Hans Wehr** 
dengan merujuk kepada bisikan jahat atau godaan syaitan yang membangkitkan keraguan 
yang menimbulkan rasa bersalah, perasaan cemas, ragu-ragu, perasaan tidak selesa, 
bimbang dan syak. Manakala menurut definisi yang diberikan dalam Kamus Dewan”, 
waswas mempunyai dua makna. Pertama: Perasaan sangsi, curiga dan khuatir. Kedua: 
Sangkaan buruk yang merungsingkan hati, fikiran dan godaan batin. 


64 Muhammad Fuad “Abd al-Baqiy (2002) Mu'jam Mufahras Li Alfaz al-Quran al-Karim. Beirut: Dar al- 
Makrifah, 

395, 953-954, 1051. 
65 Al-Mawsu'ah al-Fiqhiyyah (1983) Quwaid: Wizarah al-Awqaf wa al-Syuun al-Islamiyyah, Vol. 43, 146. 
66 Isma'il bin “Umar bin Kathir al-Qurashiy al-Dimasyqi (1999) Tafsir al-Quran al-*Azim. Riyadh: Dar al- 
Taybah, 

540. 
67 Al-Raqhib al-Asfahani (2009) Mufaradat al-Faz al-Quran. Dar al-Qalam, 869. 
68 Hans Wehr, A Dictionary of Modern Written Arabic. ed 4.Urbana: Spoken Language Services Inc, tth, 1070. 
69 Noresah bt Baharom (2016) Kamus Dewan edisi 4. Kuala Lumpur: Dewan Bahasa dan Pustaka, 1803. 

Definisi Waswas Dari Sudut Istilah 


Secara umumnya, terdapat dua kumpulan dalam membahaskan definisi waswas. Kumpulan 


pertama menjelaskan waswas merupakan suara yang tersembunyi atau bisikan hati berpunca 
daripada syaitan (Imam al-Qurtubi, 2006 ”*), (al-Tabari, 1994 ”') dan (Ibn Kathir, 1999 ”?). 


Kumpulan kedua mendefinisikan waswas sebagai bisikan kejahatan dalam jiwa dan 
fikiran yang penuh keterpaksaan yang berasal daripada suara yang menarik perhatian dan 
suara yang samar-samar yang perlahan yang tidak mempunyai kebaikan sehingga memberi 
kesan kepada tindakannya (Tontawi "”), (al-Syarqawi "*), (al-Raghib ”), (Ibn Qayyim”* ) dan 
(Dusuki” ). 


Definisi ini telah diperincikan oleh sarjana Islam yang lain. Antaranya al-Mawardiy, 
tth'* yang membahagikan punca waswas kepada dua iaitu syaitan dan hawa (keinginan). 
Keinginan yang dimaksudkan adalah keluarnya keyakinan dalam jiwa seseorang akibat dari 
bisikan halus sehingga terpedaya terhadap diri sendiri. 


Al-Baqali " menyatakanterdapattigaperingkat waswas iaitu bermula dengan waswas 
melalui bisikan dalam hati yang cenderung kepada syahwat. Peringkat kedua, waswas 
daripada syaitan yang cenderung kepada kekufuran, bid'ah dan melampau batas. Manaka- 
la peringkat ketiga daripada waswas al-Qahriy yang terarah kepada pembaziran. Al- 
Khazin**, menjelaskan bahawa bisikan ini difahami oleh hati tetapi tidak didengari oleh 
pendengaran. 


70 Abi “Abdillah Muhammad bin Ahmad bin Abi Bakr al-Qurtubi (2006) Al-Jami' Li Ahkam al-Quran. Beirut: 
Muassasah al-Risalah, Vol. 9, 175. 

71 Muhammad bin Jarir Ibn Yazid Ibn Ghalib al-Tobari al-Amuli (1994) Tafsir al-Tobari, Jami' al-Bayan Min 
Kitabihi “An al-Ta 'wil Ay al-Quran. Beirut: Muassasah al-Risalah, 587. 

72 Isma'il bin “Umar bin Kathir al-Qurashiy al-Dimasyqi (1999) Tafsir al-Quran al- “Azim. Riyadh: Dar al-Taybah, 
540. 

73 Muhammad Sayyid Tantawi (1985) Tafsir al-Wasit li al-Quran al-Karim. Mesir: ttp. Vol. 7, 31. 

74 Hasan Muhammad Syarqawi (2002) Nahwa 'Ilm-Nafs Islami. Iskandariyah: Muassasah Shabab al-Jami'ah, 
127. 

75 Al-Raghib al-Asfahaniy (2009) Mufradat alfaz al-Quran. Beirut: Dar al-Qalam, 869. 

76 Ibn Qayyim, t.th, Tafsir al-Qayyim. Beirut: Dar Kutub al-'Ilmiyyah, 608. 

77 Haji Dusuki Haji Ahmad (2012) Kamus Pengetahuan Islam. Kuala Lumpur: Utusan Publication & Distributors, 
939. 

78 “Ali Bin Muhammad bin Habib al-Mawardiy al-Basriy. tth. Al-Nukat wa al- 'Uyun Tafsir al-Mawardiy. Beirut: 
Dar al-Kutub al-'Ilmiyyah, 379. 

79 Ruzbihan Baqli al-Shirazi (2008) 'Arais al-Bayan fi Haqaiq al-Quran. Beirut: Dar al-Kutub al-“Ilmiyyah. Vol. 
da 

80 “Ala al-Din “Ali bin Muhammad bin Ibrahim al-Baghdadi al-Syahir bi al-Khazin (2004) Lubab al-Ta'wil Fi 
Mat'ani al-Tanzil. Beirut: Dar al-Kutub al-“Ilmiyyah, 503. 

Justeru, dapat disimpulkan bahawa, gangguan waswas tidak hanya melibatkan 
peranan syaitan semata-mata namun, turut melibatkan elemen jiwa yang tidak terarah kepada 
individu beragama Islam atau bukan Islam. Walaupun perbahasan sarjana Islam terdahulu 
melibatkan tafsir-tafsir bi al-Mathur lebih terarah kepada peranan syaitan sebagai punca 
berlakunya waswas, namun sebahagian pandangan sarjana Islam menunjukkan sebaliknya. 
Sehubungan dengan itu, dapat difahami bahawa waswas merupakan bisikan secara 
keterpaksaan di dalam diri manusia samada dipengaruhi oleh syaitan ataupun jiwa seseorang 
sehingga menjadikan tindakan dalam perbuatan itu berlaku secara berulang kali sebagai 
solusi sehingga mencetuskan kebimbangan dan kerisauan. 


Perbincangan Sinonim Bagi Kalimah Waswas 

Keraguan masyarakat terhadap istilah waswas sering dikaitkan dengan istilah seperti syak, 
ragu-ragu, berhati-hati dan bisikan. Oleh itu, kajian mendapati beberapa karya sarjana Islam 
yang memperincikan dan menghubungkan istilah waswas dengan beberapa istilah yang lain. 
Berdasarkan kitab Mawsu'ah al-Fiqhiyyah** waswas dihubungkan dengan istilah al-wara', 
ihtiyat dan ilham. Manakala dalam kitab al-Waswas al-Qahriy karya Toriq” mengaitkan 
waswas dengan syak. Bagi al-Ghazali“ dalam kitab Ihya' “Ulum al-Din, menjelaskan 
terdapat hubungan antara waswas dan Khawatir. Al-Qushairiy“, menjelaskan hubungan 
waswas dengan ilham, dan khawatir al-Sahihah. Bagi merealisasikan keseluruhan pandangan 
ini, kajian merumuskan lima perbahasan yang dianggap menjurus kepada istilah waswas iaitu 
syak, al-khawatir, ilham, ihtiyat dan al-wara'. 


Perbahasan Tentang Syak 


Secara etimologi, perkataan syak (44) adalah bentuk masdar dari fi'il madi. Menurut Al- 
Baqi” perkataan syak diulang sebanyak 15 kali di dalam al-Quran dan merupakan lawan dari 
perkataan yakin**. Syak dari sudut bahasa mempunyai beberapa makna. Ibn Faris*” dalam 


81 Al-Mawsu'ah al-Fiqhiyyah (1983) Quwaid: Wizarah al-Awqaf wa al-Syuun al-Islamiyyah. Vol. 6, 188. 

82 Dr. Toriq bin “Ali Habib (2003) al-Waswas al-Qahriy Mard al-Nafsiy Am Ahadith Syaitaniyyah. Riyad: 
Maktabah.Malik Fahd, 25. 

83 Abu Hamaid al-Ghazali (2004) Ihya” “Ulum al-Din. Qaherah: Dar al-Hadith. Vol 3, 59. 

84 “Abd al-Karim al-Hawazin bin *Abd Malik Qushairiy al-Naisaburi al-Syafe'i (2007) Lataif al-Isyarat. Beirut: 
Dar al-Kutub al-“Ilmiyyah. Vol. 3, 464. 

85 Muhammad Fuad “Abd al-Baqi (2002) al-Mu'jam al-Mufahras li Alfaz al-Quran al-Karim. Beirut: Dar Ma'rifah. 
624. 

86 Muhammad bin Abi Bakr bin “Abd al-Qadir al-Razi (1989) Mukhtar al-Sihah. Beirut: Maktabah Lubnan, 302. 
87 Ibn Faris. tth. Mu'jam Maqayyis al-Lughah. Dar al-Kutub al-'Ilmiyyah. Vol. 3, 173. 

Mu'jam Maqayyis al-Lughah mendefinisikan syak sebagai gangguan atau berlawanan dengan 
kepastian. Menurut Ahmad Maghrabi“*, syak merujuk kepada sesuatu yang teragak-agak. 


Dari sudut istilah, al-Jurjani**? dalam Mu 'jam al-Ta 'rifat mendefinisikan syak sebagai 
keraguan, kebingungan di antara dua perkara yang berlawanan tanpa keyakinan. Definisi ini 
turut disokong oleh Dusuki”* dalam Kamus Pengetahuan Islam. Manakala berdasarkan kitab 
Mawsu'ah Fiqhiyyah”' syak merujuk kepadaragu-ragu atau berkisar antara dua perkara sekali- 
pun ada yang lebih menonjol. Manakala bagi pandangan Usuliyyin, syak merupakan keraguan 
di antara dua perkara, jika keduanya seimbang, maka disebut syak. Jika tidak seimbang, maka 
yang lebih dikenali dan disebut dengan perkataan dzan (O4) dan yang lemah disebut salah 
duga (al-wahm). Perbahasan ini diperincikan secara lanjut oleh Zainal al-*Abidin Ibrahim 
al-Syahir ibn Nujaim ” dengan mengaitkan istilah-istilah ini dengan lima keadaan hati iaitu: 


1. Yakin, iaitu keteguhan hati yang bersandar pada dalil qat'iy iaitu petunjuk yang pasti 
dengan kebolehpercayaan pada tahap 10090. 


2. Itiqad, iaitu keteguhan hati yang tidak bersandar pada dalil qat'iy. 


3.Zhan, iaitu persepsi atau dugaan hati terhadap dua hal berbeza, dimana salah satunya lebih 
kuat. Perkara ini dianggap sebagai kebolehpercayaan ada tahap 5096” ke atas. 


4. Syak iaitu bentuk prasangka terhadap dua keadaan tanpa membenarkan salah satu di antara 
keduanya. Keadaan ini pada tahap kepercayaan pada tahap seimbang iaitu nisbah 50:50. 


5. Wahm adalah kemungkinan yang lebih lemah dari dua hal yang belum terbukti islam 
tikebenarannya. Perkara ini boleh dianggap sebagai kebolehpercayaan yang berada pada 
tahap 5096 £ ke bawah. 


88 Ahmad al-Maghrabi. tth. Al-Misbah al-Munir. Dar al-Kutub al-“Ilmiyyah, 167. 

89 “Ali bin Muhammad al-Sayyid al-Sharif al-Jurjani (2000) Mu 'jam al-Ta 'rifat. al-Qaherah: Dar al-Fadhilah, 110. 
90 Haji Dusuki Haji Ahmad (2012) Kamus Pengetahuan Islam. Kuala Lumpur: Utusan Publication & 
Distributors, 798. 

91 Al-Mawsu'ah al-Fiqhiyyah (1983) Quwaid: Wizarah al-Awqaf wa al-Syuun al-Islamiyyah. Vol. 26, 184. 

92 Zainal al-*Abidin Ibrahim al-Syahir ibn Nujaim (1985) Ghamzu “Uyun al-Basa'ir Hasyiah “ala Asybahwa al- 
Nazair. Beirut: Dar Kutub al-“Ilmiyyah. Vol. 1, 193. 

Terdapat juga kalimah di dalam al-Quran yang menjelaskan makna ragu-ragu iaitu 
istilah al-Raib (| sepertimana definisi yang diberi oleh Jurhani. Secara umumnya, kalimah 
al-Raib (G))| merupakan gabungan antara syak dan tohmah”. Ragu-ragu dalam istilah (2) 
berlaku jika ada keengganan dalam hati di tambah dalam bentuk perlakuan. Jika berlaku 
hanya keraguan sahaja di dalam hati maka dinamakan sebagai syak. 


Definisi ini diperincikan oleh Asyumi”* yang menyatakan bahawa syak merupakan 
suatu pertentangan antara kepastian dengan ketidakpastian tentang kebenaran dan kesalahan 
dengan kekuatan yang sama, yang membawa maksud tidak dapat ditarjihkan atau dipastikan 
salah satunya. Hakikatnya, syak boleh terjadi apabila hati seseorang sentiasa berbolak-balik 
dalam membenarkan atau menolak gambaran mengenai sesuatu yang sampai kepadanya”. 


Dari aspek penggunaan dalam masyarakat Melayu, syak menurut Kamus Dewan” 
adalah rasa kurang percaya, curiga, sangsi, waswas. Istilah waswas turut sama diselitkan di 
dalam penakrifan ini kerana kesesuaianya dalam persekitaran masyarakat rumpun Melayu. 
Namun, Uthaimin” dalam Sharh Arba'in menjelaskan waswas boleh terjadi dengan 
kekerapan syak berulang kali. 


Berdasarkan perbahasan di atas, jelas menunjukkan syak merupakan keraguan 
terhadap ketidakpastian di antara dua perkara secara seimbang. Ini bermakna kepastian untuk 
memilih di antara dua pilihan adalah sama banyak iaitu dalam purata 50/50. Namun, jika syak 
ini terjadi dalam secara berulang-ulang dikhuatiri boleh membawa kepada waswas. Di 
samping itu, kefahaman syak turut sama dinisbahkan kepada waswas dalam penakri- 
fan Kamus Dewan. Justeru, dari aspek penakrifan dari tatabahasa Arab sudah semestinya 
kekeliruan ini tidak timbul namun kekeliruan ini bersangkutan dalam konteks penakrifan 
dalam masyarakat di Malaysia. Menurut Ba'lawi”, jika suara hati itu berdasar pada hukum 
asal iaitu bukti lain, misalnya kebiasaan anak kecil tidak bersuci ketika kencing kemudian dia 
menempel pada seseorang yang sedang solat), maka ini disebut syak. Manakala jika bisikan 


93 Tohmah yang dimaksudkan di sini adalah tohmahan orang kafir Quraish terhadap al-Quran dengan mengatakan 
al-Quran ini karangan Muhammad; Sheikh Soleh al-Kurbasiy, 7 Februari 2017. Markaz al-Ish'a' al-Islamiy. https:// 
www.islam4u.com/ar/daily-questions//0D9968596 D890 AT 

94 Asyumi A Rahman (1976) Qaidah-qaidah fiqh. Jakarta: Bulan Bintang. 

95 Wan Adli Wan Ramli, Mohamad Kamil Hj Ab Majid (2011) Falsafah Ilmu Islam dalam Aplikasi Praktikal. 
Jurnal Usuluddin. Vol. 33, 15. 

96 Kamus Dewan ed 4 (2016) Kuala Lumpur Dewan Bahasa dan Pustaka, 1558. 

97 Muhammad Saleh bin Uthaimin (2004) Sharh al-Arba'in al-Nawawi. Saudi: Dar al-Surayya, 178. 

98 Abd Al-Rahman Ba'lawi (1994) Buqyah al-Murtarshidin. Beirut: Dar al-Fikr, 9. 

jiwa itu tidak ada bukti seperti itu sebagai contoh seseorang yang ragu-ragu terhadap najis di 
pakaian yang baru dibeli maka ini disebut waswas. 


Perbahasan Tentang Khawatir 


Perkataan khawatir dari sudut bahasa adalah pengawasan dari kebinasaan dan ketakutan 
terhadap kerosakan. Al-Khawatir adalah fikiran atau perintah yang datang secara tiba-tiba 
kepada hati manusia. Menurut al-Ghazali”, perkataan al-Khatir merupakan perkataan 
berbentuk tunggal dari perkataan al-khawatir yang memberi makna sesuatu yang 
menggerakkan hati manusia. Imam al-Ghazali menambah, segala bentuk perilaku bermula 
dari al-Khatir, kemudian beralih kepada kecintaan /al-Raghbah |, kemudian berpindah kepada 
keinginan yang kuat (al- “Azm)|, seterusnya keinginan yang kuat menggerakkan niat untuk 
melakukan sesuatu dan daripada niat akan menggerakkan anggota tubuh badan. Justeru, 
terdapat dua bahagian al-Khatir menurut pandangan Imam al-Ghazali: Pertama: Al-Khatir 
waswas yang berasaskan daripada syaitan kepada manusia untuk melakukan keburukan. 
Antara ciri-cirinya adalah berkhayal, syahwat, amarah dan perilaku yang tercela. 
Kedua: Al-Khatir ilhami yang berasaskan daripada malaikat untuk mendorong manusia 
melakukan kebaikan. Ciri-cirinya adalah dengan berfikir dan berzikir. 


Perkara yang sama turut dibincangkan oleh Imam al-Qushairiy'"* 


yang berpandan- 
gan bahawa, khawatir adalah maklumat atau inspirasi yang datang dalam hati manusia sama- 
da melalui syaitan, malaikat, bisikan hati atau secara langsung daripada Allah SWT. Justeru, 
Imam al-Qushairiy menambah, sekiranya maklumat atau inspirasi itu datang daripada malaikat 
maka perkara ini dinamakan sebagai ilham. Manakala sekiranya sesuatu itu datang daripada 
jiwa maka dinamakan sebagai angan-angan. Oleh itu, dapat difahami bahawa al-Khawatir 
merupakan maklumat dari luar yang menggerakkan hati manusia untuk melakukan sesuatu. 
Perilaku tersebut boleh membawa manusia ke arah kebaikan atau keburukan mengikut 


kategori-kategori yang telah dikemukakan oleh Imam al-Ghazali dan Imam al-Qushairiy. 


99 Abu Hamid Muhammad al-Ghazali. tth. “Ihya'* “Ulum al-Din Beirut: Dar al-Fikr. Vol. 2. 25. 
100 Abu al-Qasim “Abd al-Karim al-Hawazin al-Qushairiy (1988) Risalah al-Qushairiy fi “Ilm al-Tasowwuf. 
Beirut: Dar al-Khair, 83-84. 

Maklumat atau inspirasi 
yang datang kepada hati manusia 
Definisi Sesuatu yang menggerakkan| samadamelaluisyaitan, malaikat, 
hati manusia bisikan hati atau langsung 
daripada Allah SWT 


Al-Khatir Syaitan(waswas) 
Kategori 1. Al-Khatir waswas Al-Khatir Insani(angan-angan) 
2. Al-Khatir Ilhami Al-Khatir Maliki(ilham) 
Al-Khatir Rabbani(hakikat) 


Al-Khatir Syaitan(waswas) 
Al-Khatir Insani(angan-angan) 
Al-Khatir Maliki(ilham) 
Al-Khatir Rabbani(hakikat) 


Al-Khatir Waswas Al-Khatir Syaitan 


Berkhayal, syahwat, Berbuat maksiat, kekufuran, 
amarah dan perilaku yang kefasikan, kemusyrikan dan 
tercela perbuatan jahat 


Ciri-Ciri Bisikan 


perintah Allah kadang-kadang 
sebaliknya. 

2. Al-Khatir al-Nafs: 
Mengajak manusia kepada 
keinginan nafsu. 


Al-Khatir Maliki 
Berbuat taat, jujur dan ikhlas 
Al-Khatir Rabbani 


1. Al-Khatir al-Ruh 
2. Al-Khathir al-Yaqin 


Rujukan Ihya” “Ulum al-Din Risalah al-Qushairiy fi “Ilm 
al-Tasawwuf 

Selain itu, Abu Talib al-Makki,'"' juga telah membahagikan khawatir kepada sudut yang 
berbeza daripada Imam al-Ghazali dan Imam al- Qushairiy iaitu kepada sembilan bahagian 
seperti jadual berikut: 


Pria Kana 
Sesuatu yang menjurus kepada kebaikan Ilham (A4!) 
Sesuatu yang mengajak kepada kejahatan 


eritan j1wa menjurus kepada ketakutan Ijas| 43) 
Kemginan melakukan kebaikan atau keburukan Niat (44) 


Sesuatu yang membayangkan dan mengurusan Amal (Je) 
hal yang harus 


Sesuatu yang merenungkan seksaan dan keadaan Tafakkur dan Tazakkur 
akhirat SS / 
Perasaan sesuatu ghaib menjadi tampak nyata. Musyahadah (22la4) 


Bisikan hati yang membicarakan kehidupan Hamm (2) 


Bisikan yang membayangkan kebiasaan dan Lamam (| 
menentang syahwat 


Jadual 2.0: Pembahagian khawatir menurut Abu Talib al-Makki 


m 





Kesimpulannya, terdapat pelbagai pembahagian al-khawatir yang dikumpul dan 
dijelaskan oleh Imam al-Ghazali, Imam al-Qushairiy dan Abu Talib al-Makki bagi mem- 
bolehkan masyarakat Islam dapat mengenal pasti secara jelas apakah yang menggerakkan 
maklumat atau inspirasi di dalam hati manusia. Berdasarkan penjelasan ini menunjukkan 
bahawa terminologi al-khawatir merupakan inspirasi secara umum tanpa dikhusukan 
kepada mana-mana istilah yang lain pada permulaan gerakkan hati. Ini bermakna al-khawatir 
merupakan maklumat dan inspirasi asas sebelum beralih kepada jenis-jenis bisikan 
yang lain. Walaubagaimanapun, sekiranya maklumat atau inspirasi ini menjurus kepa- 
da beberapa aspek seperti penjelasan di jadual di atas maka jenis maklumat atau inspirasi 


itu boleh berubah kepada makna dan boleh membawa kepada perilaku yang berbeza. 


101 Abi Talib al-Makki, Muhammad bin “Ali bin *Atiyyah (2001) Qut al-Qulub. Al-Qaherah: Maktabah Dar al- 
Turath. Vol. 1. 356. 

Perbahasan Tentang Ilham 


Ilham merupakan perkataan dari bahasa Arab yang berasal daripada kata dasar Lahima yang 
membawa maksud menelan atau meneguk sesuatu. Terdapat satu kalimah ilham sahaja 


di dalam al-Quran iaitu pada surah al-Syams, al-Quran 91:7-8. Firman Allah SWT: 


Terjemahan: Demi diri manusia dan Yang menyempurnakan kejadiannya (dengan 
kelengkapan yang sesuai dengan keadaannya); (7) Serta mengilhamkannya 
(untuk mengenal) jalan yang membawanya kepada kejahatan, dan yang 


membawanya kepada bertaqwa; - (8) 


Menurut Ibn Manzur'?? 


,dalamkaryanya “Lisan al- “Arab” ilham merupakan jenis-jenis wahyu 
yang Allah SWT campakan ke dalam jiwa seseorang untuk menghindar atau membantu 
melakukan sesuatu perkara. Manakala istilah ilham yang digunakan oleh al-Raghib '*merujuk 
kepada melemparkan sesuatu ke dalam jiwa yang khusus daripada Allah SWT atau malaikat. 
Manakala Ma'ruf Zariq'”* menta'rifkan ilham sebagai ilmu ladunni yang tidak boleh dicapai 
melalui pembelajaran dan usaha dan dicampakan ke dalam hati tanpa diketahui oleh manusia. 


Seterusnya al-Jurjani'** 


menjelaskan makna ilham bukan dari sudut keagamaan iaitu sesuatu 
yang dicampakkan ke dalam hati dengan cara limpahan samada berbentuk pengetahuan 


dan mengajak kepada amal tanpa melihat kepada dalil dan tanpa melihat kepada hujah. 


Berdasarkan penjelasan di atas, ilham atau gerak hati dalam jiwa manusia samada 
daripada malaikat ataupun Allah SWT bagi mengajak, menghindar dan membantu dalam 
sesuatu perkara tanpa merujuk kepada dalil dan hujah. Manusia akan terpuji apabila mereka 
mengamalkan untuk kebaikan dan menjadi tercela apabila mereka mengamalkan dengan 
kejahatan. Menariknya, Abdul Latif'”” berpandangan ilham atau inspirasi disandarkan kepada 
orang yang terpuji manakala jika sandaran terhadap kejahatan maka dipanggil sebagai waswas. 
102 Ibn Manzur (1990) Lisan al-*Arab. Beirut: Dar al-Sadir. Vol. 12, 554. 

103 Ibid., Vol. 12, 555. 

104 Al-Asfahani, al-Raghib (1997) Mufradat al-Faz al-Quran. Beirut: Dar al-Qalam, 748. 

105 Ma'ruf Zariq (1989) “Ilm al-Nafs al-Islamiy. Damsyik: Dar al-Ma'rifah, 95. 

106 Al-Jurjani (1938) al-Ta'rifat. Qaherah: Matba'ah Mustafa al-Bab al-Halabi wa Awladuh, 162. 


107 Abdul Latif Abdul Razak (2014) Obsessive-Compulsive Disorder : Its What And How From An Islamic 
Perspective. GJAT. Vol. 4, 9. 

Perbahasan Tentang Al-Ihtiyat 


Perkataan al-Ihtiyat (H3!) merupakan kata terbitan dari kalimah Ihtat (4-1) yang membawa 


maksud berwaspada'** 


. Ihtiyat dibina atas faktor thiqqah iaitu kepercayaan. Namun, terdapat 
pandangan bahawa ihtiyat adalah sangat berjaga-jaga daripada berbuat salah dan berbuat 
dengan penuh ketelitian. Manakala dari segi istilah adalah menjaga diri dari terjebak ke 
dalam dosa'””. Manakala Ibn Qayyim''* berpandangan bahawa, ihtiyat adalah pertimbangan 
yang bersangatan dalam mengikuti Sunnah Rasulullah SAW dan para sahabat tanpa wujud 
unsur keterlaluan, berlebih-lebihan, kecuaian dan kelalaian. Justeru dapat difahami bahawa 


Ihtiyat merupakan kewaspadaan terhadap sesuatu yang dipercayai untuk mengelakan diri 


dari terjebak dalam perbuatan dosa. 


Perbahasan Tentang Wara' 


Berhubung dengan perkataan al-Wara' (£ )s!| yang membawa makna menahan diri dari 
berbuat sesuatu perkara yang shubahat yang membolehkan terjerumus dalam perkara yang 
diharamkan''"". Menurut Syeikh Jibrin'”, wara' adalah meninggalkan dua perkara yang 
mempunyai kebersamaan yang timbul dari syak samada dari aspek muamalat dan perkataan 


sepertimana sabda Rasulullah SAW: 


Terjemahan: “Tinggalkanlah apa-apa yang meragukan kamu, bergantilah kepada apa 
yang tidak meragukan kamu” 


108 Ali bin Muhammad Sayyid al-Sharif al-Jurhani. Mu'jam Al-Ta'rifat. Dar al-Fadhilah, 13. 

109 Ibid. 

110 Ibn Qayyim al-Jauziyyah. Al-Ruh. 

111 “Ali bin Muhammad Sayyid al-Sharif al-Jurhani (1938) Mu'jam Al-Ta'rifat. Dar al-Fadhilah, 211. 

112 “Abdullah bin *“Abdurahman al-Jibrin. 9 Februari 2017. “Gailae plag du ga ll 5 BAYI SD) Oi GA”. 
no. Fatawa. 534. http:/www.ibn-jebreen.com/fatwa/vmasal-534-.html. 

ISTILAH ISTILAH CIRI-CIRI 
BAHASA BAHASA 
ARAB INGGERIS 


Obsessive/ Terdapat 3 jenis iaitu Was- 
Scruplosity was Syaitan, Waswas al- 
Qahriy dan Waswas jiwa. 


: Ra 1.Waswas syaitan 
Khawatir Inspiration 5 Ilham 


Pe 3.Hakikat 
4.Angan-angan 
5.Rabbani 


Nisbah kebolehpercayaan 50:50. 
Mempunyai kaitan dengan 


Suspicion/ perkataan Us 


Doubt Ujo — syak t tohmah. 


Wujud sifat wara' sekiranya 
meninggalkan perkara yang syak. 


Wara' Devoutness Menahan dari perbuatan shubhat 
(sl yang timbul dari syak. 


Ilham Inspiration Berkemampuan memperoleh 

(ee pengetahauan. Tidak boleh dicapai 
melalui pembelajaran dan usaha. 
Mengajak untuk mengamalkan 
sesuatu yang baik. Bersumberkan 
daripada malaikat dan Allah SWT. 


Al-Ihtiyat Bn Pertimbangan yang sewajarnya 
a tanpa wujud unsur keterlaluan dan 
berlebih-lebihan. Wujud perbezaan 
dengan istilah wara'. 





Jadual 3.0: Perbezaan istilah semakna waswas dalam bahasa Arab dan ciri-cirinya 

CIRI-CIRI CIRI-CIRI 
PERSAMAAN PERBEZAAN 
Merupakan salah satu Tidak semua khawatir adalah waswas. 


dari jenis Khawatir. 


Boleh terjadi waswas 1. Melibatkan keyakinan dan ragu-ragu pada 
jika syak berlaku secara angaran 50/50. Manakala waswas tidak ada 
berulang kali. langsung peratusan keyakinan dalam diri. 


2. Terdapat bukti secara pancaindera yang 
empat dan pengetahuan yang benar. Manaka- 
la waswas hanya melibatkan keraguan yang 
tidak logik dengan akal fikiran. 


SYAMSYM 


Tidak Ada 1. Sifat orang yang bertaqwa yang menjurus 
kepada perbuatan yang baik. Manakala was- 
was merujuk kepada perbuatan yang jahat. 


Tidak Ada 1. Bersumberkan daripada malaikat atau Al- 
lah SWT. Manakala waswas daripada syaitan 
atau jiwa. 


2. Tidak memerlukan usaha dan pengetahuan. 
Manakala waswas memerlukan kejahilan dan 
keraguan yang tidak logik dalam konteks 
ilmu pengetahuan. 


3. Ilham menjurus kepada perbuatan yang 
baik. Manakala waswas mengarah kepada 
perbuatan jahat. 


Tidak Ada 1. Berjaga-jaga dari terlibat dalam sesuatu 
yang merosakan amalan berdasarkan sunnah 
dan tidak ada unsur keterlaluan. Manakala 
waswas berjaga-jaga yang ditambah dengan 
unsur keterlaluan dalam amalan yang tidak 
ada puncanya menurut agama Islam. 


JLIVAILHI-TV 





Jadual 4.0: Ciri-ciri persamaan dan perbezaan diantara waswas dan lima istilah. 

Kesimpulan 


Berdasarkan penjelasan di atas terdapat persamaan 2 istilah yang ketara dengan kalimah was- 
was iaitu khawatir dan syak. Namun, persamaan ini hanya berlaku sekiranya ia melibatkan 
perbuatan yang dilakukan berulang kali secara berterusan. Keadaan ini boleh berubah menjadi 
waswas jika tidak ada kawalan secara berterusan sepertimana pandangan Uthaimin dalam per- 
bahasan mengenaisyak yang menjelaskankemungkinan berlaku waswas sekiranya syak terjadi 
berulang kali. Manakalatiga istilah yang dikaitkan dengan waswas iaitu wara', ihtiyat dan ilham 
sama sekali tidak wujud persamaan di antara satu sama lain. Bahkan hanya wujud perbezaan 
yang ketara. Justeru, pengkaji menyimpulkan bahawa lima istilah ini mempunyai perbezaan 
dengan istilah waswas dalam 2 aspek utama iaitu peratusan keyakinan terhadap sesuatu 
perbuatan dan keterlaluan atau berlebih-lebihan dalam beramal tanpa hujah yang jelas. 

Abstract 


Hadith is the second source of Islamic law. Learning Hadith is important because it is the 
knowledge that plays a role in preserving the purity of the hadith applied in life. Therefore, 
this article is to study the teaching approaches that can be applied to the Ulum Hadith subjects 
offered at higher education institutions in Malaysia and identifying opportunities to reinfor 
ce the Ulum Hadith teaching approach. This study uses document analysis and articles 
related to education, Islamic Studies, as well as approaches in teaching. The findings show 
that among the approaches in the teaching and learning of the Ulum Hadith subjects in higher 
learning institutions are lecturers should act as muallim, producing meaningful learning with 
student-centered teaching, using an eclectic approach that combines all or part of the features 
of a method into new methods, using tables and diagrams in learning, mastering the four 
pedagogical skills of the Prophet, and implementing active learning. The study is expected 
to help improve Ulum Hadith's teaching system at Malaysian institutions of higher learning. 


Keywords: Ulum Hadith, teaching approach, IPTA, Islamic studies. 


